પરંતુ, જયારે પણ તમે તમારો સંકલ્પ ટકાવી રાખવાનું અને તમારા વાતોડિયા મનને નહિ સાંભળવાનું નક્કી કરો છો ત્યારે તમારી વચન પૂર્ણ કરવાની ક્ષમતાને ખુબ જ મોટો જુસ્સો પૂરો પડે છે. કારણકે, હવે તમારું મન એમ કહે છે હું એક એવાં માણસના શરીરમાં રહું છું કે જે પોતે જે કઈ પણ બોલે છે તે મુજબ તે કરે પણ છે. મારી ફરિયાદોનો કોઈ અર્થ નથી કારણકે તે પોતે ક્યારેય ઉપાડેલું કામ અધવચ્ચે પડતું મુકશે જ નહિ. જયારે તમારું મન એ બાબતે સંમત થઇ જશે કે તમે જયારે કોઈ વાત નક્કી કરી લીધી હશે તો તમે એનું બિલકુલ સાંભળવાના નથી, તો પછી તે તમને હેરાન કરવાનું બંધ કરી દેશે. તમે આ કોઈ પણ દિવસે અજમાવીને જોઈ શકો છો. ત્રણેક વર્ષ પહેલાં, મેં ધન્ના જાટ નામના એક ભક્ત કે જેણે સાક્ષાત ભગવાનને જોવાના કરેલા સંકલ્પની લોકવાર્તા ઉપર લેખ લખ્યો હતો. સંકલ્પ એ એક જીવંત વિચાર છે. જો કે દરેકજણ એ દંતકથામાંના ધન્ના જેટલાં મજબુત નથી હોતા. પરંતુ તેનો અર્થ એ પણ નથી કે દરેકજણ તેનાં જેટલું મજબુત થઇ પણ ન શકે. તમે જરૂર થઇ શકો છો. આ રહ્યા તમારા સંકલ્પો કરવાનાં અને તેને ટકાવવાના ત્રણ સોનેરી નિયમો.